  **R - 00199/13-04**

REPUBLIKA HRVATSKA

KARLOVAČKA ŽUPANIJA

|  |  |
| --- | --- |
| grb-sw | **GRAD KARLOVAC** |

**GRADONAČELNIK**

KLASA: 322-08/13-01/-03

URBROJ: 2133/01-05/09-13-9

Karlovac, 13. 03. 2013. god.

Na temelju članka 44. i 98. Statuta Grada Karlovca („Glasnik Grada Karlovca“ br. 7/09), članka 2., 5. i 9., Odluke o izvršenju Proračuna Grada Karlovca za 2013. god. („Glasnik Grada Karlovca“ br. 12/12) i Odluke o sufinanciranje projekata udruga za zaštitu i zbrinjavanje životinja u 2013. godini (KLASA: 322-08/13-01/03; 2133/01-05/09-13-1 od 01. 02. 2013. god.), Gradonačelnik Grada Karlovca donio je

**ODLUKU**

**o raspodjeli sredstava proračuna za sufinanciranje**

**projekata udruga za zaštitu i zbrinjavanje životinja u 2013. godini**

I

Odobrava se korištenje sredstava Proračuna Grada Karlovca za 2013. godinu s pozicije R0351 - Tekuće donacije u novcu - za udruge po natječaju odabranim projektima udruga za zaštitu i zbrinjavanje životinja kako slijedi:

|  |  |  |  |
| --- | --- | --- | --- |
| **Rbr.** | **NAZIV UDRUGE** | **NAZIV PROJEKTA** | **ODOBRENA sredstva (u kn)** |
| **1.** | Udruga „UDOMI ME KARLOVAC“ | „POMOĆ I SKRB O KARLOVAČKIM SKLONIŠTARCIMA“ | 21.000,00 |
| **2.** | Udruga za dobrobit i zaštitu životinja „MIJAU-KARLOVAC“ | „MACE IZ SUSJEDSTVA“ | 16.000,00 |
| **UKUPNO** | | | **37.000,00** |

II

Odobrena sredstva iz točke I ove Odluke, Upravni odjel za proračun i financije isplaćivat će na žiro-račun udruga, temeljem naredbi za isplatu Upravnog odjela za poduzetništvo i poljoprivredu, a po zaključenju Ugovora s odabranim udrugama temeljem ove Odluke.

III

Zadužuje se Upravni odjel za poduzetništvo i poljoprivredu za izradu ugovora o sufinanciranju projekata iz točke I ove Odluke.

IV

Ova Odluka objavit će se u Glasniku Grada Karlovca.

**GRADONAČELNIK**

Damir Jelić, prof.

Dostaviti:

1. Upravni odjel za poduzetništvo i poljoprivredu, (2x),
2. Upravni odjel za opće i imovinske poslove,
3. Upravni odjel za proračun i financije,
4. Pismohrana gradonačelnika,
5. GGK,
6. Dokumentacija,
7. Pismohrana.

**O b r a z l o ž e nj e**

Na temelju Odluke Gradonačelnika Grada Karlovca KLASA: 322-08/13-01/03; 2133/01-05/09-13-1 od 01. 02. 2013. god., Povjerenstvo za provedbu sufinanciranja projekata udruga za zaštitu i zbrinjavanje životinja ( u daljnjem tekstu –Povjerenstvo) u 2013. godini provelo je postupak pripreme i objave javnog poziva za prikupljanje prijedloga projekata u svrhu dodjele bespovratnih novčanih sredstava za projekte čijom provedbom se doprinosi zaštiti i zbrinjavanju životinja sa područja Grada Karlovca. Javni poziv objavljen je 14. 02. 2013. god. u Karlovačkom tjedniku i na web stranici Grada Karlovca [www.karlovac.hr](http://www.karlovac.hr).

U predviđenom roku pristigla su 3 (tri) prijedloga projekata koji su otvoreni na sjednici Povjerenstva dana 07. 03. 2012. godine. Prilikom otvaranja Povjerenstvo je zaključilo da su prijedlozi projekata dostavljeni na vrijeme i na način kako je traženo u javnom pozivu.

Prema tekstu javnog poziva i kriterijima iz Odluke Gradonačelnika Povjerenstvo je pristupilo analizi i ocjeni prijedloga projekata kako bi moglo dati konačni prijedlog za odabir i raspodjelu sredstava o čemu je sastavljen Zapisnik br. 3, dana 13. 03. 2013. godine.

Temeljem iznijetog Povjerenstvo predlaže Gradonačelniku Grada Karlovca da razmotri i donese predloženu Odluku.

Prilog: Zapisnik sa 3. sjednice Povjerenstva

za provedbu sufinanciranja projekata

udruga za zaštitu i zbrinjavanje životinja u 2013. godini

**PROČELNICA**

Ljubica Tržok, dipl. oec.

**PRIPREMIO**

U. o. za poduzetništvo i poljoprivredu

Viši stručni suradnik za polj., šum. i vet.

Sara Požar,dipl.ing.agr.